Artiklen er en meget ufuldstændig liste, der i sin fulde længde ville inkludere cirka 80 % af alle danske ord. Jeg synes ikke den tjener noget formål. -- 12. maj 2008, 22:48 (CEST)
Jeg kan se, jeg har været sløset ikke at opdage de mange lignende "artikler" begyndende med "Danske ord som etymologisk stammer fra..." (se ), som selvfølgelig også indstilles til sletning. Hvis et ord stammer fra noget må det stå i artiklen om ordet. -- 14. maj 2008, 09:27 (CEST)
Vi skriver generelt netop ikke artikler om ord, men om begreber. Disse artikler burde indføjes i artiklen om dansk (sprog). -- 25. sep 2008, 13:42 (CEST)
Jeg må jo tilstå, at det er mig, der har slettet denne artikel samt alle tilsvarende "Danske ord som etymologisk stammer fra..." efter at være blevet gjort opmærksom på, at netop denne artikel havde en på fra maj (CarinaTs markering), og uden at der var sket mere. Jeg tillod mig at konkludere, at der ikke var nogen, der havde modsat sig sletteforslaget, og da alle disse artikler udelukkende indeholdt ordlister, så havde jeg ikke svært ved at trykke på Slet-knappen.
Jeg forstår ikke Palnatokes argument med, at de burde indføjes i dansk (sprog). Du kan da ikke for alvor mene, at disse - for nogle sprogs vedkommende lange - lister skal inkluderes i denne artikel? Dansk-artiklen er desværre meget mangelfuld, og en beskrivelse af indflydelsen fra andre sprog i det danske vil være et værdifuldt afsnit, men ikke i form af større lister. 
Hvis de nævnte listeartikler skal have en berettigelse, må det kræve, at der tilføjes en passende beskrivelse om, hvordan ordene er kommet ind i det danske. Ellers vil jeg gerne holde fast i, at de forbliver slettede. -- 25. sep 2008, 17:25 (CEST)
Havde vi her haft med en papir-encyklopædi at gøre, ville det ikke være urealistisk at artiklen om dansk havde en boks med ord, der er indlånt fra andre sprog. En sådan liste vil i MediaWiki nok bedst kunne håndteres som en indlejret skabelon eller underside. -- 26. sep 2008, 06:40 (CEST)
Mht. listernes længde, så er der to modstridende forhold: Vi har ikke nogen ydre grund til at holde listen kort, for der er plads nok. På den anden side er der næppe læserinteresse nok til en udtømmende liste (og det er jo nok i øvrigt ikke muligt at lave en sådan liste). -- 26. sep 2008, 08:54 (CEST)
Jeg vil gerne understrege, at jeg vil have det helt fint med at have eksempler på indlån fra andre sprog i dansk (sprog), men det kan man vel også godt have uden selvstændige listeartikler om hver af disse indlånssprog. Jeg er med på, at vi en del andre lister, som f.eks. oversigter over præsidenter i diverse lande, men der er også lidt større grund til at have disse. Dels viser de en kronologi, dels er de som oftest relativt korte (Paverækken er vel den længste), og dels har de - eller kan de have - en indledende beskrivelse af emnet. Som udgangspunkt mener jeg, at for at berettige til en selvstændig artikel, så skal det være muligt at skrive noget sammenfattende om listens emner. Det "er" faktisk muligt med serien af "Danske ord som etymologisk..." men var bare ikke gjort (og jeg ved absolut ikke nok om dette fagområde til at kunne råde bod på problemet), og når det ikke er tilfældet, fastholder jeg mit forslag om at slette dem eller indarbejde i dansk-artiklen i form af eksempler. 
Hvis du (og evt. andre) synes det, kan vi gendanne artiklerne med i toppen, så man ved, hvad ideen er. Det kunne være et kompromis. -- 26. sep 2008, 09:09 (CEST)
Jeg synes at det er fint at gendanne og sammenskrive. Jeg synes ikke vi behøver diskutere sammenskrivningen også. Hvis nogen har lyst til at komme med et forslag til hvordan det kunne gøres - gerne Palnatoke, der bare kan det der gylle med sproget - så er det ok med mig. Husk at slette igen bagefter. -- 27. sep 2008, 18:25 (CEST)
Det ærgrer mig lidt, at Palnatoke ikke har ytret sig om mit sidste forslag, men da MGA73 støtter kompromisset, har jeg hermed gendannet samtlige artikler på formen "Danske ord som etymologisk stammer fra ..." og indsat Dansk (sprog), i visse tilfælde i stedet for slette-skabelonen. Så håber jeg, at andre (mere vidende) tager udfordringen op. Ideelt findes den type liste efter min mening på Wikitionary via kategorier, men jeg må jo også erkende, at dette projekt er endog meget mangelfuldt. -- 27. sep 2008, 22:21 (CEST)
Jeg synes såmænd forslaget er fint - jeg var bare nået frem til at det i forhold til "mine" behov hverken gjorde fra eller til - som administrator kan jeg se i de slettede versioner, så når/hvis jeg måtte føle for at oprette en liste/artikel/tekststump på baggrund af disse lister, kunne jeg jo gøre det. Hvis jeg udviser lidt større samfundssind, er det naturligvis glimrende at også ikke-administratorer kan komme til at skrive på det. :-) -- 27. sep 2008, 22:49 (CEST)
 Behold Så burde denne sag være afgjort. -- 27. sep 2008, 22:58 (CEST)
